
Tisztelt Képviselő-testület!

I. Előzmények:

2022. április 12-én a Magyar Államkincstár levélben tájékoztatta Fót Város Önkormányzat polgármesterét, hogy a Csomád Község Önkormányzatával közösen alapított Fóti Közös Önkormányzati Hivatal nem rendelkezik a 2015. január 1-jén bevezetésre került új formátumú létesítő dokumentummal.

II. A döntéshez szükséges információk, tájékoztatások:

A közhiteles törzskönyvi nyilvántartást a költségvetési szervek tekintetében a Magyar Államkincstár vezeti. A nyilvántartás vezetése elektronikusan történik. A nyilvántartott adatok körét az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban Ávr.) határozza meg, és bejelentése a törzskönyvi jogi személy kötelezettsége.

Az államháztartásról szóló 2011. évi CXCV. törvény (továbbiakban Áht.) 8/A. § (2) bekezdés és 11. § (7) bekezdés, valamint 111. § (26) bekezdés értelmében 2015. január 1-jétől a költségvetési szerv alapító okiratát, módosító okiratát, az alapító okirat módosításokkal egységes szerkezetbe foglalt változatát és megszüntető okiratát a Kincstár által rendszeresített új formátumú nyomtatvány alkalmazásával kell elkészíteni.

Áht. 105. § (1) A költségvetési szerv a törzskönyvi nyilvántartásba való bejegyzésével, a bejegyzés napjával jön létre és a törzskönyvi nyilvántartásból való törlésével, a törlés napjával szűnik meg. A költségvetési szerv létrehozásáról, átalakításáról, illetve megszüntetéséről rendelkező alapító okirat későbbi időpontot, törvény vagy kormányrendelet más időpontot is megállapíthat a létrejövetel, átalakítás, illetve megszüntetés napjaként, ez esetben a kincstár a költségvetési szervet ezen időponttal jegyzi be a törzskönyvi nyilvántartásba, illetve törli a törzskönyvi nyilvántartásból.
(3) A költségvetési szerv alapító okiratának a költségvetési szerv átalakítását, megszüntetését nem eredményező módosítása a bejegyzés napjától alkalmazandó, kivéve ha törvény vagy kormányrendelet más időpontot vagy az alapító okirat módosítása későbbi időpontot állapít meg.
(4) A költségvetési szerv törzskönyvi nyilvántartásba való bejegyzését megelőzően, a költségvetési szerv alapító okirata (3) bekezdés szerinti módosításának törzskönyvi nyilvántartásba való bejegyzése hiányában, illetve a költségvetési szerv törzskönyvi nyilvántartásból való törlését követően a költségvetési szerv által megkötött szerződés semmis.

Ávr. (5)  A kérelmet a társulási tanács, a közgyűlés, a képviselő-testület és a térségi fejlesztési tanács döntésének meghozatalától vagy a kapcsolódó törvény vagy kormányrendelet kihirdetésétől, egyéb esetben az adat keletkezésétől, megváltozásától számított tizenöt napon belül, a (2)-(4) bekezdésben és a 167/E. §-ban meghatározottak szerinti dokumentumok egy példányának csatolásával kell a Kincstárhoz benyújtani. Az államháztartás központi alrendszerébe tartozó költségvetési szerv és a jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy esetében a kérelmet az alapításról szóló jogszabály vagy annak módosítása hatálybalépésétől, illetve hatályvesztésétől, a jogszabállyal nem érintett egyéb adat esetében az annak keletkezésétől, illetve megváltozásától számított tizenöt napon belül, az (1), (1a) és (4a) bekezdésben és a 167/E. §-ban meghatározottak szerinti dokumentumok egy példányának csatolásával kell a Kincstárhoz benyújtani.

A hivatkozott jogszabályok alapján a Kincstárhoz a módosító okiratot elektronikus közokiratként, a módosításokkal egységes szerkezetbe foglalt alapító okiratot elektronikus közokiratként, valamint az alapító okirat módosításának elfogadásáról szóló Képviselő-testületi határozatot kell megküldeni.

A fentiek alapján az alábbi határozati javaslatokat terjesztem Tisztelt Képviselő-testületek elé.

III. Határozati javaslat:
Csomád
…/2022. (V.16.) KT-határozat
[bookmark: _Hlk83885310]
1./ Csomád Község Önkormányzat Képviselő-testülete elfogadja a Fóti Közös Önkormányzati Hivatal Alapító okiratának módosítását a határozat 1. melléklete szerinti tartalommal.
2./ Csomád Község Önkormányzat Képviselő-testülete felkéri a Polgármestert a döntést követő 15 napon belül intézkedjen a Fóti Közös Önkormányzati Hivatal Alapító Okirata módosításának benyújtásáról a Magyar Államkincstár felé.
3./ Csomád Község Önkormányzat Képviselő-testülete felhatalmazza a jegyzőt az Alapító Okirat módosításával összefüggő esetleges hiánypótlási eljárásban történő javítások előkészítésére, valamint felhatalmazza a polgármestert hiánypótlási eljárásban történő javításokat követően intézkedjen a Fóti Közös Önkormányzati Hivatal Alapító Okirata módosításának benyújtásáról a Magyar Államkincstár felé.
Felelős: 1./-2./ pont: polgármester, 3./ pont: polgármester és jegyző
Határidő: 1./pont: azonnal, 2./ pont: 2022. május 31., 3./ pont: 2022. június 30.

IV. Határozati javaslat:
Fót
…/2022. (V.26.) KT-határozat

1./ Fót Város Önkormányzat Képviselő-testülete elfogadja a Fóti Közös Önkormányzati Hivatal Alapító okiratának módosítását a határozat 1. melléklete szerinti tartalommal.
2./ Fót Város Önkormányzat Képviselő-testülete felkéri a Polgármestert a döntést követő 15 napon belül intézkedjen a Fóti Közös Önkormányzati Hivatal Alapító Okirata módosításának benyújtásáról a Magyar Államkincstár felé.
3./ Fót Város Önkormányzat Képviselő-testülete felhatalmazza a jegyzőt az Alapító Okirat módosításával összefüggő esetleges hiánypótlási eljárásban történő javítások előkészítésére, valamint felhatalmazza a polgármestert hiánypótlási eljárásban történő javításokat követően intézkedjen a Fóti Közös Önkormányzati Hivatal Alapító Okirata módosításának benyújtásáról a Magyar Államkincstár felé.

Felelős: 1./-2./ pont: polgármester, 3./ pont: polgármester és jegyző
Határidő: 1./pont: azonnal, 2./ pont: 2022. május 31., 3./ pont: 2022. június 30.

Az előterjesztés mellékletei:
1. melléklet: Fóti Közös Önkormányzati Hivatal Alapító Okiratának módosítása (egyben a határozat 1. melléklete)
2. melléklet: Fóti Közös Önkormányzati Hivatal Alapító Okirata módosításokkal egységes szerkezetbe foglalva

Jogszabályi hivatkozás:
· az államháztartásról szóló 2011. évi CXCV. törvény
· az államháztartásról szóló törvény végrehajtásáról szóló 368/2011. (XII.31.) Korm. rendelet

